Κυπριακές προεδρικές εκλογές 1973

Οι Προεδρικές Εκλογές του 1973 ήταν οι τρίτες προεδρικές εκλογές που διεξήχθησαν στην Κύπρο μετά την ανακήρυξη της ανεξαρτησίας της χώρας. Μοναδικός υποψήφιος ήταν ο Αρχιεπίσκοπος Κύπρου Μακάριος Γ΄, ο οποίος ανακηρύχθηκε πρόεδρος χωρίς τη διεξαγωγή ψηφοφορίας.

 Ο Πρόεδρος της Κυπριακής Δημοκρατίας εκλεγόταν (και εκλέγεται) άμεσα από τον λαό με καθολική και μυστική ψηφοφορία. Η θητεία του προέδρου είναι πενταετής. Ξεκινά την ημέρα εγκαταστάσεως του ενώπιον της Βουλής των Αντιπροσώπων, όπου ο εκλεγμένος πρόεδρος δίνει τη νενομισμένη διαβεβαίωση.Όταν μόνο ένας υποψήφιος υποβάλλει υποψηφιότητα, τότε ανακηρύσσεται ως εκλεγείς Πρόεδρος της Κυπριακής Δημοκρατίας, χωρίς ψηφοφορία. Όταν οι υποψήφιοι είναι περισσότεροι από έναν, τότε εκλέγεται ο υποψήφιος που εξασφαλίζει πάνω από το 50% των εγκύρων ψήφων. Αν κανένας από τους υποψήφιους δεν εξασφαλίσει την απαιτούμενη πλειοψηφία, τότε διεξάγεται επαναληπτική εκλογή την αντίστοιχη μέρα της αμέσως επόμενης βδομάδας ανάμεσα στους δυο υποψηφίους που πήραν τις περισσότερες ψήφους. Ο υποψήφιος που παίρνει, κατά την επαναληπτική εκλογή, το μεγαλύτερο αριθμό ψήφων θεωρείται εκλεγείς.Η εκλογή του νέου Προέδρου της Δημοκρατίας γίνεται πριν από τη λήξη της θητείας του απερχόμενου προέδρου, έτσι ώστε ο νεοεκλεγόμενος πρόεδρος να είναι σε θέση να αναλάβει τα καθήκοντα του όταν η θητεία αυτή λήξει.Σε περίπτωση που η θέση του Προέδρου της Κυπριακής Δημοκρατίας παραμένει κενή, διεξάγεται αναπληρωματική εκλογή εντός 45 ημερών από την ημέρα που η θέση παρέμεινε κενή. Η θητεία του εκλεγομένου με αναπληρωματική εκλογή προέδρου είναι ίση με τη μη εκπνεύσασα περίοδο της θητείας του προηγούμενου προέδρου.Σε περίπτωση προσωρινής απουσίας ή προσωρινού κωλύματος του Προέδρου της Δημοκρατίας, τον αναπληροί ο Πρόεδρος της Βουλής των Αντιπροσώπων. Οι εκλογές ήταν προγραμματισμένες για τις 18 Φεβρουαρίου 1973. Η υποβολή των υποψηφιοτήτων έγινε στις 8 Φεβρουαρίου 1973. Ο Αρχιεπίσκοπος Μακάριος ήταν ο μόνος που έθεσε υποψηφιότητα και ως εκ τούτου μετά τη λήξη της προθεσμίας υποβολής υποψηφιοτήτων, ανακηρύχθηκε Πρόεδρος της Δημοκρατίας. Στην πιο κάτω λίστα αναγράφονται τα πρόσωπα που απέστειλαν συγχαρητήριο τηλεγράφημα προς τον εκλεγέντα πρόεδρο. ο πρωθυπουργός της Ελλάδας Γεώργιος Παπαδόπουλος. ο πρόεδρος των ΗΠΑ Ρίτσαρντ Νίξον ο βασιλιάς Βαλδουίνος του Βελγίου ο πρόεδρος της Γιουγκοσλαβίας Γιόσιπ Μπροζ Τίτο ο γενικός κυβερνήτης της Μάλτας Άνθονι Μάμο ο πρόεδρος της Ακτή Ελεφαντοστού Φελίξ Χουφουέ-Μπουανί ο αυτοκράτορας της Αιθιοπίας Χαϊλέ Σελασιέ Α΄ ο πρόεδρος της Λιβερίας Γουίλιαμ Τόλμπερτ ο πρόεδρος του προεδρείου του ανώτατου σοβιέτ της Σοβιετικής Ένωσης Νικολάι Ποντγκόρνυ ο πρόεδρος της Φινλανδίας Ούρχο Κέκονεν ο πρόεδρος της Τυνησίας Χαμπίμπ Μπουργκίμπα ο πρόεδρος του Ισραήλ Ζαλμάν Σιαζάρ ο γενικός γραμματέας του Συμβουλίου της Ευρώπης Λούο Τόνσιτς Σόρινζ ο γενικός γραμματέας της Κοινοπολιτείας των Εθνών Άρνολντ Σμιθ ο Πατριάρχης Ιεροσολύμων Βενέδικτος ο Πατριάρχης Αλεξανδρείας Νικόλαος ο Αρχιεπίσκοπος Σινά Γρηγόριος ο ορθόδοξος Μητροπολίτης Αξώμης (Αιθιοπίας) Μεθόδιος ο καθολικός Πατριάρχης Αιθιοπίας Θεόφιλος ο Λατίνος Πατριάρχης Ιεροσολύμων Τζιακόμο Τζουσέπε Μπελτρίτι ο Κωνσταντίνος Καραμανλής ο Παναγιώτης Κανελλόπουλος ο πρόεδρος της Γαλλίας Ζωρζ Πομπιντού ο πρόεδρος της Αιγύπτου Ανουάρ Σαντάτ ο σάχης της Περσίας Μοχάμεντ Ρεζά Παχλαβί ο πρόεδρος του Λιβάνου Σουλεϊμάν Φράντζι ο πρόεδρος του Καμερούν Αχμαντού Αχίντζο ο πρωθυπουργός της Μάλτας Ντομ Μιντόφ ο πρόεδρος της Συρίας Χαφέζ αλ-Άσαντ η Βρετανική Κυβέρνηση ο πρωθυπουργός της Νέας Ζηλανδίας Νόρμαν Κερκ ο Αρχιεπίσκοπος Μαρωνιτών Κύπρου Ηλίας Φάραχ ο Μητροπολίτης Ναζαρέτ Ισίδωρος ο τοπικός αρχηγός της ορθόδοξης Χριστιανικής Εκκλησίας της Κένυας Αρχιμανδρίτης Καντούνα ο Μητροπολίτης Νίκαιας Γεώργιος ο πρώην πρωθυπουργός της Ελλάδας Γεώργιος Αθανασιάδης ο Γεώργιος Μαύρος ο Ιωάννης Θεοδωρακόπουλος ο πρόεδρος της Ινδίας Βαραχαγκίρι Βενκάτα Γκίρι ο πρωθυπουργός της Ινδίας Ίντιρα Γκάντι ο πρόεδρος της Ρουμανίας Νικολάε Τσαουσέσκου ο πρόεδρος της Λιβύης Μουαμάρ Καντάφι ο Αρχιεπίσκοπος Θυατείρων και Μεγάλης Βρετανίας Αθηναγόρας ο Καθολικός της Κιλικίας Χορέν Παρογιάν ο Μητροπολίτης Βηρυτού Ηλίας ο γενικός γραμματέας του κινήματος Αφροασιατικής Αλληλεγγύης Γιουσέφ ελ Σεμπάι ο Ευάγγελος Αβέρωφ ο Μωρίς Ντρουόν, μέλος της Γαλλικής Ακαδημίας Επιστημών Παρόλο που οι Τουρκοκύπριοι είχαν αποχωρήσει από τους θεσμούς της Κυπριακής Δημοκρατίας μετά τα γεγονότα του 1963-64, συνέχισαν να προκηρύσσουν αυτόνομα εκλογές για Αντιπρόεδρο της Δημοκρατίας. Ο Φαζίλ Κιουτσιούκ (αντιπρόεδρος από το 1960) δεν επαναδιεκδίκησε. Μόνος υποψήφιος ήταν ο Ραούφ Ντενκτάς ο οποίος και ανακηρύχθηκε αντιπρόεδρος. Κυβέρνηση Αρχιεπισκόπου Μακαρίου Γ΄ 1973 «Eκλογές - Προεδρικές». Αρχειοθετήθηκε από το πρωτότυπο στις 10 Απριλίου 2020. Ανακτήθηκε στις 10 Απριλίου 2020. «ΠΛΗΡΟΦΟΡΙΕΣ ΓΙΑ ΤΗ ΔΙΑΔΙΚΑΣΙΑ ΕΚΛΟΓΗΣ ΠΡΟΕΔΡΟΥ ΤΗΣ ΔΗΜΟΚΡΑΤΙΑΣ» (PDF). Υπουργείο Εσωτερικών. 1 Νοεμβρίου 2017. σελίδες 3–7. Αρχειοθετήθηκε από το πρωτότυπο (PDF) στις 11 Απριλίου 2020. Ανακτήθηκε στις 11 Απριλίου 2020. Νικόλα, Νικόλας (28 Ιανουαρίου 2018). «Από τον Μακάριο στο σήμερα». Αρχειοθετήθηκε από το πρωτότυπο στις 12 Απριλίου 2020. Ανακτήθηκε στις 12 Απριλίου 2020. Προεδρικές εκλογές στην Κύπρο 1960-2013 - Ιστορικό αφιέρωμα Μακάριος - Τελετή διαβεβαίωσης - 1973